[bookmark: _GoBack]ПРАВИЛНИК ЗА ДЕЙНОСТТА НА ОБЩИНСКО ПРЕДПРИЯТИЕ „ЛЕТЕН ТЕАТЪР, ФЕСТИВАЛИ И КОНЦЕРТИ“
Приет с решение на Общински съвет-Бургас по т.27.2, Протокол № 6/28.02.2008 г.; изменен и допълнен:  по т. 8, Протокол  № 8/23.02. 2016 г.; по т.1, Протокол№25/28.03.2017 г.

РАЗДЕЛ ПЪРВИ
ОБЩИ ПОЛОЖЕНИЯ

Чл.1. (1) Общинско предприятие „Летен театър, фестивали и концерти" ce създава, преобразува и закрива с решение на Общинския съвет - Бургас.
(2) (изм. Протокол №8/23.02.2016 г.) Общинското   предприятие  e   специализирано   звено   на  Общината  за поддържане и управление на имота Летен театър, Експозиционен център Флора – Бургас и Дом на нефтохимика и за осъществяване на фестивална и концертна дейност.
(3) Общинското   предприятие   не   e   юридическо   лице   и   осъществява дейността си от името на Община Бургас в рамките на предоставените му пълномощия.
(4) Общинското   предприятие   осъществява  дейността  си   въз   основа  на настоящия правилник, в съответствие с изискванията на Закона за общинска собственост и  Закона за закрила и  развитие  на културата и  приети  от Общинския съвет - Бургас подзаконови актове.
(5) Общинското предприятие осъществява дейността си под наименованието „Летен театър, фестивали и концерти" на адрес - гр. Бургас, Приморски парк.

РАЗДЕЛ ВТОРИ
ПРЕДМЕТ НА ДЕЙНСТТА
Чл.2. Предприятието осъществява своята дейност на бюджетна издръжка при условията и реда на този правилник. Предприятието e със самостоятелна сметка в банката.
Чл.3. Предмет на дейността на Общинското предприятие „Летен театър, фестивали и концерти" е:
1. (изм. Протокол №8/23.02.2016 г.) Поддръжка и управление на сграда и дейностите в Летен театър и прилежащите му площи, Експозиционен център Флора – Бургас и прилежащите му площи и Дом на нефтохимика и прилежащите му площи. 
2. Уиравление на дейностите - фестивали, конкурси, концерти.
3. Осигуряване на оптимална заетост на предоставения фонд и човешки ресурси.
4. (изм. Протокол №8/23.02.2016 г.) Управление на дейността на Експозиционен център Флора – Бургас.
5. Управление на дейността на група'Торещ пясък".
6. Управление дейността на Духов оркестър.
7. (нова, Протокол №8/23.02.2016 г.) Управление дейността на Дом на нефтохимика.

РАЗДЕЛ ТРЕТИ
ОСНОВНИ ФУНКЦИИ

Чл.4. (изм. Протокол №8/23.02.2016 г.) Предприятието управлява Летен театър и прилежащите му площи, Експозиционен център Флора – Бургас, Дом на нефтохимика, група „Горещ пясък", Духов оркестър.
Чл.5. Предприятието осъществява изпълнението на сключените от Община Бургас договори за:
1. Летен театър и прилежащите му площи
2. (изм. Протокол №8/23.02.2016 г.) Експозиционен център Флора – Бургас и прилежащите му площи
3. Рекламните съоръжения, техниката разположени върху имота – общинска собственост
4. (изм. Протокол №8/23.02.2016 г.) Концерти, фестивали и конкурси
5. Дейността на Група „Горещ пясък", Духов оркестър
6. (нова, Протокол №8/23.02.2016 г.) Дом на нефтохимика и прилежащите му площи
Чл.6. Координира дейността си със съответните дирекции при Община Бургас.
Чл.7. При неспазване на законовите разпоредби   и   нарушения на договорите задължения от страна на наемателите и изпълнителите сезира компетентните органи, завежда дела и защитава интересите на Община Бургас по тях.

РАЗДЕЛ ЧЕТВЪРТИ
ОСНОВНИ ЗАДАЧИ
Чл. 8. Предприятието изпълнява следните задачи:
1. Създава необходимата техническа и счетоводна отчетност за сключените договори.
2. (изм. Протокол №8/23.02.2016 г.) Осигурява изпълнението по описаните в Чл. 5 договори, съгласно условията им.
3. (изм. Протокол №8/23.02.2016 г.) Осъществява контрол при използването на Летния театър и Експозиционен център Флора – Бургас и Дом на нефтохимика от страна на наемателите и ползвателите, съобразно предназначението им и нуждите, за които са предоставени.
4. (изм. Протокол №8/23.02.2016 г.) Организира своевременно събиране постъпленията от цени на услуги и такси от Летен театър, Експозиционен център Флора – Бургас и Дом на нефтохимика, както и приходите по реализиране на концерти, фестивали и конкурси.
5. Предприема необходимите действия по прекратяване и разваляне на договорите, когато има правно основани за това.
6. (изм. Протокол №8/23.02.2016 г.) Предоставя своевременно информация до съответните отдели и дирекции на Общината във връзка с управлението и стопанисването на Летния театър и Експозиционен център Флора – Бургас и Дом на нефтохимика.
7. (изм. Протокол №8/23.02.2016 г.) Подготвя и комплектова документите за концертите, фестивалите и конкурсите, както и документите за наемане и ползване на Летен театър, Експозиционен център Флора – Бургас и Дом на нефтохимика.
8. (изм. Протокол №8/23.02.2016 г.) Осъществява продажба на рекламни материали и сувенири, свързани с провежданите от него конкурси, фестивали и концерти.
9. (изм. Протокол №8/23.02.2016 г.) Анализира състоянието на Летния театър и Експозиционен център Флора – Бургас и Дом на нефтохимика и при констатирана необходимост възлага извършване на работите по чл. 3, т. 1, които ce отразява количественото и стойностно в ремонтната карта за всеки обект.
10.  (нова, Протокол №8/23.02.2016 г.) Реализира в търговската мрежа артикули /тип сувенири/, свързани с дейността на предприятието, като определя крайните им цени, формирани на базата на вложените материали + труд + ДДС, без да бъдат под себестойността си.
11. (нова, Протокол №8/23.02.2016 г.) Разработване на нови културни мероприятия и подобряване на традиционно включените в Културната програма на Община Бургас.
12.  (нова, Протокол №8/23.02.2016 г.) Определя цени на билети за организирани от него мероприятия, като определя крайните им стойност, формирана на базата на направените разходи + труд + ДДС, при предвиждане на средната посещаемост и с диференциация за различните социални групи.

РАЗДЕЛ ПЕТИ
ФИНАНСОВИ ВЗАИМООТНОШЕНИЯ С ОБЩИНАТА

Чл.9. Дейността на Общинското предприятие ce финансира от бюджета на
Община Бургас,  други дейности  по културата за текущата бюджетна
година. Същото e второстепенен разпоредител с бюджетни кредити.
Чл.10. (изм. Протокол №8/23.02.2016 г.) Периодичният контрол по изпълнение на утвърдения бюджет ce осъществява от Дирекция „Култура и връзки с обществеността".
Чл.11.  Цялостният контрол по изпълнение дейността на ОП „Летен театър,  фестивали  и  концерти"  ce осъществява от Кмета на Община Бургас. Той може да делегира своите права със заповед на определен от него заместник кмет.
Чл.12. Общинското предприятие „Летен театър, фестивали и концерти" ce разчита самостоятелно за всички данъци, такси, вноски и др., съгласно действащата нормативна уредба.
Чл.13. Общинското предприятие осъществява счетоводната си дейност съгласно изискванията на Закона за счетоводство и утвърдена счетоводна политика на Община Бургас. Предприятието води отделна аналитична отчетност за приходите си и извършва дейност.
Чл.14. (изм. Протокол №8/23.02.2016 г.) Годишните брутни приходи на предприятието ce установяват въз основа на годишен финансов отчет.
Чл.15. Разходите на предприятието са в рамките на утвърдения годишен бюджет.
Чл.16. Предприятието реализира финансови средства от дейността си, които подлежат на внасяне изцяло в прихода на общинския бюджет.

РАЗДЕЛ ШЕСТИ
УПРАВЛЕНИЕ

Чл.17. Общинското предприятие ce ръководи и представлява от Директор.
Чл.18. Кметът   на   Общината  назначава  Директор   на  Общинското предприятие.
Чл.19. Директорът организира и управлява дейността на предприятието съобразно действащото законодателство, решенията на Общинския съвет и заповедите на Кмета на Общината.
Чл.20. За  осъществяването  на  своите  правомощия,  Директорът  на общинското предприятие издава заповеди.
Чл.21. Директорът назначава, преназначава и освобождава работниците и служителите    на    Общинското    предприятие    и    урежда    трудовите правоотношения с тях съгласно Кодекса на труда.

РАЗДЕЛ СЕДМИ
ПРАВА И ЗАДЪЛЖЕНИЯ НА ДИРЕКТОРА

Чл.22. При осъществяване дейността на Общинското предприятие Директорът:
1. Осигурява материали, консумативи, съоръжения и специалисти за поддръжка на предоставените за управление имоти.
2. Управлява предоставеното общинско имущество ефективно и с грижа на добър стопанин;
3. (изм. Протокол №8/23.02.2016 г.) При извършване на строителство - монтажни и строително - ремонтни работи на Летния театър, Експозиционен център Флора – Бургас и Дом на нефтохимика, следи за тяхното качествено и своевременно изпълнение.
4. Разработва ежегодна програма, като съгласува нейното изпълнение с Кмета на Община Бургас.
Чл.23. Директорът на Общинското предприятие изготвя и длъжностно щатно разписание и го представя за утвърждаване на Кмета на Община Бургас.
Чл.24. Директорът организира, ръководи и отговаря за дейността на предприятието и го представя пред контролните органи – Сметна палата НАП, НОИ и др.
Чл.25. Директорът  e  работодател  на работниците  и  служителите  в предприятието и има всички права и задължения, произтичащи от Кодекса на труда, Кодекса за социално осигуряване и др.


РАЗДЕЛ ОСМИ
СТРУКТУРА И СЪСТАВ НА ОБЩИНСКОТО ПРЕДПРИЯТИЕ
ВЗАИМООТНОШЕНИЯ С ОБЩИНСКАТА АДМИНИСТРАЦИЯ

Чл.26. Организационно-управленската структура и  численият състав на предприятието е съгласно Приложение №1,  което  е неразделна част от
настоящия правилник и се утвърждава от Общинския съвет, а длъжностното
разписание - от Кмета на общината.
Чл.27. Директорът   на   Общинското   предприятие   е   административно подчинен на Кмета на Община Бургас.
Чл.28. Структурата на  предприятието  и   численият  състав  е  съгласно Приложение № 1, което е неразделна част от този правилник.
Чл.29. При осъществяване предмета на дейност на Общинското предприятие „Летен театър, фестивали и концерти", Директорът съгласува действията си със съответните дирекции на Община Бургас и с други общински звена в зависимост от спецификата на дейността.

РАЗДЕЛ ДЕВЕТИ
ЗАКЛЮЧИТЕЛНИ РАЗПОРЕДБИ

§1. (изм. Протокол №8/23.02.2016 г.) Този правилник се приема на основание чл. 21 ал. 2 от Закона за местното самоуправление и местната администрация, чл. 54 ал. 2 от Закона за общинската собственост и влиза в сила от деня на публикуването му в местния печат и страницата на Община Бургас в Интернет. 
§2. (изм. Протокол №8/23.02.2016 г.) Правилникът влиза в сила от датата на утвърждаването му от Общински съвет – Бургас.


Председател на Общински съвет Бургас:
				     		
 								/К. Луков/
  



Секретар на Община Бургас:
    
/Б. Кънчев/	






















Приложение №1
към Правилник за организацията и дейността на ОП “Летен театър, фестивали и концерти "
прието с Решение по т.1, взето с Протокол  №25 от 28.03.2017г.

ОРГАНИЗАЦИОННО-УПРАВЛЕНСКА СТРУКТУРА И ЧИСЛЕН СЪСТАВ

	№ по ред
	Длъжностни наименования
	Численост на персонал /бр./

	1
	Директор
	1

	2
	Управител 
	3

	3
	Ръководител група, технически екип
	1

	4
	Главен счетоводител
	1

	5
	Счетоводител
	1

	6
	Старши експерт
	3

	7
	Театър майстор
	1

	8
	Ръководител група „Горещ пясък“
	1

	9
	Вокален изпълнител
	1

	10
	Диригент
	0.5

	11
	Оркестрант
	5

	12
	Оркестрант на духов музикален инструмент
	13,5

	13
	Оркестрант на ударни инструменти
	1,5

	14
	Оркестрант китара
	1

	15
	Оркестрант бас китара
	1

	16
	Главен специалист
	2

	17
	Касиер, счетоводство
	0,5

	18
	Завеждащ административна служба
	1

	19
	Тоноператор
	1

	20
	Звукооператор
	0,5

	21
	Осветител
	0,5

	22
	Технически сътрудник
	1

	23
	Огняр
	2

	24
	Шофьор
	1

	25
	Работник озеленяване
	1

	
	
	

	
	
ОБЩО
	46



